આજે બજારમાં વૈવિધ્યસભર આભૂષણો મળી રહ્યાં છે. વિવિધ પ્રકારનાં વસ્ત્રપરિધાન સાથે વિવિધ પ્રકારના આભૂષણ અલગ જ પ્રકારનો દેખાવ આપે છે. ત્યારે વિન્ટેજ જ્વેલરીમાં થોડા ફેરફાર કરીને તૈયાર કરવામાં આવેલી ડિઝાઇનર જ્વેલરી દરેક પ્રકારનાં કપડાં પર પહેરી શકાય તેવી હોય છે. આ રીતની જ્વેલરી વિન્ટેજ સાથે થોડો મોડર્ન ટચ આપીને તૈયાર કરવામાં આવે છે. દેખાવમાં ભારે લાગતી આ જ્વેલરી પહેરવામાં સાવ હળવી હોય છે.